
Presentació 


La publicació que teniu a les mans és una iniciativa de l'Observatori de la 
Igualtat de la Universitat Rovira i Virgili que forma part de les mesures 
previstes al Pla d'igualtat de la URV (2007-10). En concret, en l'eix 3 es 
plasma el compromís de la Universitat amb els valors de la igualtat i la 
no-discriminació i en la mesura 5.1 es preveu la difusió de les recerques 
amb orientació de gènere. Quaderns de la Igualtat representa la mate- 
rialització d'aquest objectiu. Aquesta col'lecció aspira a ser un espai on 
es recullin aportacions de tota la comunitat universitària destinades a fer 
avançar les polítiques d'igualtat per raó de gènere. Docència, recerca i 
transferència són les missions de la universitat a les quals l'Observatori 
de la Igualtat vol contribuir tot afegint coneixement i reflexió des de la 
perspectiva de gènere. 

L'edició d'aquests quaderns ens permetrà també tenir accés als dis- 
cursos de les persones reconegudes amb la Distinció M. Antònia Ferrer, 
que anualment entrega la URV a través de l'Observatori amb motiu del 
Dia Internacional de les Dones. El número 1 es titula Dones i universitat 
i recull el discurs de la persona distingida en l'edició de l'any 2009, la Sra. 
Berta Ramos. També s'hi inclou una reflexió, a càrrec de la directora de 
l'Observatori, sobre la necessitat d'implementar polítiques d'igualtat en 
l'àmbit universitari i acadèmic. 

Com diu el preàmbul del Pla d'igualtat de la URV, les polítiques 
d'igualtat per raó de gènere volen ser un instrument per ajudar-nos a 
construir una universitat més solidària, més justa i més lliure. Us convi- 
dem a col'laborar en aquesta tasca i posem al vostre servei una nova eina 


editada per Publicacions URV. 


MARIA BARGALLÓ, vicerectora d'Estudiants i Comunitat Universitària 
de la Universitat Rovira i Virgili 


La Distinció Maria Antònia Ferrer 


Presentació 


La igualtat d'oportunitats entre les dones i els homes no s'aconsegueix 
només mitjançant el coneixement i l'aplicació de les lleis. Es constata dia 
a dia que persisteixen actituds discriminatòries, normes pautades, hàbits 
socials i culturals molt arrelats, que impedeixen que aquest principi bàsic 
d'igualtat es dugui a la pràctica satisfactòriament. Per tot això, segueixen 
sent necessaris actes de reconeixement que facin visibles les aportacions 
de les dones en la defensa dels seus drets i en la promoció del coneixe- 
ment sobre les desigualtats i discriminacions persistents. 

És per això que la Universitat Rovira i Virgili preveu dues mesu- 
res: les mesures 1.4 i 1.5 del Pla d'igualtat entre els homes i les dones 
(2007-10), que consisteixen en la celebració d'un acte de reconeixement 
a la persona o entitat de la societat civil i/o departament o centre de 
l'àmbit de la URV que s'hagi destacat per la defensa dels drets de les 
dones. En concret, amb l'eix 1 d'aquest Pla es preveuen una sèrie de me- 
sures dirigides a visibilitzar el sexisme existent, a sensibilitzar i a crear un 
estat d'opinió favorable a la igualtat d'oportunitats entre homes i dones. 
El sexisme contravé els principis de llibertat, democràcia, justícia, igual- 
tat i solidaritat que regeixen la nostra Universitat. El fet de reconèixer 
que la nostra comunitat forma part del problema ens impulsa a assumir 
la responsabilitat d'aportar-hi solucions. 

En aquest sentit, ens sumem a una de les línies del V Pla d'acció 
i desenvolupament de les polítiques de dones de l'Institut Català de les 

Dones a Catalunya. Aquest Pla treballa en la línia de fer possible el re- 
coneixement de les experiències de les dones en tots els àmbits i vol 
promoure un canvi cultural que propicií una nova manera d'entendre el 
pacte social entre dones i homes. És per això que s'incideix en mesures 
de sensibilització, formació, i recerca i coneixement de la realitat, i s'hi 
implica de forma especial els agents educatius, culturals i transmissors 
de valors. 

L'Observatori de la Igualtat fa seu aquest objectiu i treballa per 
materialitzar-lo en l'àmbit de la URV. És per això que hem considerat 
necessari que una de les accions a implementar havia de ser donar-li 
forma a l'acte de reconeixement previst en el Pla d'igualtat. Creiem en la 
importància de la visibilització de les dones i de les seves aportacions a la 
millora de la societat. És amb aquest objectiu que hem volgut posar un 
nom a la distinció que volem instaurar. 

Amb el lliurament d'aquesta distinció es vol continuar sensibilit- 
zant sobre la necessitat de seguir treballant per eliminar les desigualtats 
existents i destacar la contribució que alguns membres de la comunitat 
universitària han fet per la igualtat entre els homes i les dones. 


La distinció duu el nom de la Dra. M. Antònia Ferrer i Bosch (Tar- 
ragona, 1926). Buscàvem una persona de Tarragona que destaqués per 
la seva vinculació amb la Universitat i per haver desenvolupat diferents 
iniciatives que promovien el coneixement a la ciutat de Tarragona (és 
una dona amb una important dimensió de transferència de coneixement 
i molt vinculada a la vida acadèmica i científica de la Universitat). M. 
Antònia Ferrer es va llicenciar el 1949 en Filosofia i Lletres per la Uni- 
versitat de Barcelona. El 1976 es va doctorar en Història per la mateixa 
universitat, de la qual va ser professora titular fins a la jubilació. La seva 
línia d'investigació ha estat principalment el món contemporani, i pen- 
sament i societat, sobre la qual ha publicat nombrosos articles en revis- 
tes especialitzades i comunicacions presentades en congressos. Per M. 
Antònia Ferrer Bosch, Tarragona sempre ha estat un punt de referència 
en els seus estudis i publicacions, la seva recerca s'ha adreçat a conèixer 
l'univers imaginari que regia la societat clàssica. Un cop jubilada, ha de- 
dicat el seu temps a recuperar el llegat cultural de Tarragona, sobretot 
del món romà. En són exemple els llibres Context europeu de la Reial 


10 


Dones i universitat 


Societat Arqueològica (Tarragona, 1994), Tàrraco: mitologia i cultura 
religiosa (Tarragona, 1997) i Bacus dels ritus i dels rostres (Tarragona, 
2001) o el més actual, Història de T'arragona, una ciutat mediterrània, 
publicat per la Editorial Arola el 2006. 

El Consell Assessor de l'Observatori de la Igualtat i diverses enti- 
tats de la societat civil faran propostes de qui reuneixin els requisits esta- 
blerts en cada convocatòria. El Consell es compromet per aquesta causa 
a fer difusió entre la societat civil i implicar més agents en la realització 
de propostes, polítiques, mesures o recerques que donin suport a la tasca 
de les dones a la societat i materialitzin els seus drets amb la fi d'arribar 
a assolir una societat més justa i igualitària. 


Bases 


Amb aquesta distinció es vol reconèixer les persones, entitats, instituci- 
ons o col'lectius de la societat civil i del món acadèmic per la seva tasca 
en la visibilització de mesures que comportin la defensa dels drets de les 
dones. 


1. La distinció consistirà en un guardó en què es visibilitzi la cau- 
sa del nomenament i la voluntat de la URV i de l'Observatori 
de la Igualtat per donar suport a les iniciatives preses en aquest 
sentit. 


2. Les propostes es tramitaran a través de la oficina de l'Obser- 
vatori de la Igualtat (carrer Escorxador, s/n, 43003) a través de 
l'imprès que es facilitarà a en la mateixa seu. 

3. La distinció s'atorgarà per majoria de vots. Si algun dels mem- 
bres no pot assistir a la reunió, podrà emetre el vot per escrit i 
trametre'l, certificat, a la presidenta. 

4. Les entitats o persones físiques que poden rebre la distinció 
han d'estar vinculades a la província de Tarragona i han de tenir 
la seu en qualsevol ciutat o poble d'aquesta zona. 

Acta del jurat 2009 


Sessió: 1/2009 

Dia: 24 de febrer de 2009 

Hora: de 18 a 19.30 h 

Lloc: sala de juntes del Rectorat 

Assistència: Dra. Montserrat Duch (presidenta), Dra. Virginia Càdiz, 
Dra. Joana Zaragoza, Sra. Mar Figueras, Sra. Arantxa Tèvar i Dra. Inma 
Pastor (secretària). 


Desenvolupament de la sessió 


Es constitueix el jurat que ha de decidir la concessió de la I Distinció M. 
Antònia Ferrer i Bosch. Per a aquesta edició, el jurat està presidit per la 
Dra. Montserrat Duch, i també en formen part la Dra. Virginia Càdiz, 
la Dra. Joana Zaragoza, la Sra. Mar Figueras i la Sra. Arantxa lèvar, 
totes membres del Consell Assessor de l'Observatori de la Igualtat de 
la URV. 

Amb la creació de la Distinció M. Antònia Ferrer i Bosch, la URV 
compleix dues mesures del Pla d'igualtat 2007-10, aprovat pel Claustre 
de la URV el 24 de maig de 2007. Les mesures 1.4i 1.5 del Pla d'igualtat 
entre els homes i les dones (2007—10) preveuen la celebració d'un acte de 
reconeixement a la persona, departament o centre de l'àmbit de la URV 
i/o a la persona o entitat de la societat civil que s'hagi destacat per la 
defensa dels drets de les dones. La creació de la Distinció amb el nom de 

M. Antònia Ferrer i Bosch permet reconèixer la feina de moltes persones 
per fer possible que les dones gaudeixin de la llibertat i la igualtat a què 
tenen dret. 

Aquest Pla d'igualtat mostra el compromís institucional de la URV 
amb la igualtat de gènere i emmarca les accions que, en aquest àmbit, 
l'Observatori de la Igualtat ha anat duent a terme. 

D'entre les candidatures presentades, el jurat ha decidit atorgar la 
Distinció M. Antònia Ferrer i Bosch de l'any 2009 a la Sra. Berta Ramos, 
membre del Gabinet de Comunicació de la URV. D'entre els mèrits de la 
distingida, el jurat vol destacar el compromís amb la defensa dels drets de 
les dones al llarg de la seva trajectòria personal i professional. 

A la dècada dels setanta (1973—1982), Berta Ramos va treballar a 
Tarragona per l'emancipació de les dones des de l'Associació Catalana 
de la Dona. Era una organització feminista creada a Barcelona el 1976, 
després de la celebració de les primeres Jornades Catalanes de la Dona 
1976 (a la qual van assistir 4.000 dones), amb l'objectiu d'assolir la plena 
igualtat jurídica i social de la dona. 

Berta Ramos comença a treballar l'any 1979 a Ràdio Tarragona, on 
fa el programa La Mujer, hoy, i també per a RNE, Radiocadena Espanyo- 
la i Ràdio 4. Coinicia Ona Nova, les primeres emissions radiofòniques 
municipals de l'Ajuntament de Tarragona. En premsa, ha treballat des 
del 1984 per a E/ Periódico, Diari de Barcelona, Diari de Tarragona, on fa 
també opinió (1991-92), el diari Cata/unya Sud (1986-87) i El País. En 
televisió, l'any 1982 presenta el primer programa informatiu descentra- 
litzat per demarcacions, a TVE, 4ra, Tarragona, des dels estudis de Mi- 
ramar a Barcelona (1982—1983). Col-labora en les emissions de Televisió 
Municipal de Tarragona i de 1988 a 1992 és delegada corresponsal de 
TVE a Tarragona. Aquesta delegació permanent de televisió és la prime- 
ra que hi va haver a la ciutat. 

El 1993 deixa la corresponsalia d'E/ País per organitzar i posar en 
marxa a la URV el Gabinet de Comunicació. Ha estat cap del Gabinet 
de Comunicació amb els rectors Joan Martí i Castell i Lluís Arola fins al 
2002. Va participar en l'elaboració del I Pla de comunicació de la URV, 
on encara treballa en les àrees de comunicació interna i periodisme di- 


gital. 

El desenvolupament del Pla d'igualtat a la URV és una feina que 
impulsa l'Observatori de la Igualtat però l'èxit depèn del compromís i 
implicació de tota la comunitat universitària. El jurat vol destacar la feina 
que el personal d'administració i serveis fa i pot fer per eliminar els com- 
portaments sexistes i els biaixos androcèntrics que, de manera directa 
o indirecta, conscient O inconscient, conformen el funcionament de la 
nostra Universitat. 

El jurat entén que la seva feina per dotar la URV d'una imatge 
corporativa que trenqui amb estereotips sexistes, la tasca professional que 
desenvolupa per visibilitzar les dones i les seves aportacions, així com el 
compromís de la candidata amb la implementació del Pla d'igualtat de la 
URV (2007-2010) la fan adient de rebre aquesta Distinció. 

La presidenta aixeca la sessió de la qual, com a secretària, estenc 
aquesta acta. 


La secretària 


Vist i plau 
La presidenta 

Nota biogràfica de Berta Ramos 


Neix a Tarragona (2 de novembre de 1954), on ha viscut pràcticament 
sempre i on ha desenvolupat la vida i la professió com a periodista. 

Activista política antifranquista i del feminisme a la dècada dels se- 
tanta a la ciutat (1973-1982), va treballar per l'emancipació de les dones 
des de l'Associació Catalana de la Dona. Amb 23 anys, va presentar-se 
com a candidata per Tarragona a les primeres eleccions generals demo- 
cràtiques de 1977 en la candidatura d'Esquerra de Catalunya (Front 
Electoral Democràtic). 

Com a periodista, ha treballat en ràdio, premsa i televisió, en agèn- 
cies de publicitat i ha col'laborat amb el Col:legi de Periodistes de Ca- 
talunya. 

L'any 1979 comença a treballar a Ràdio Tarragona, on fa el progra- 
ma La mujer, boy, i també per a RNE, Radiocadena Espafiola i Ràdio 4. 
Coinicia amb el periodista Enric Pujol el primer programa radiofònic 
d'informació municipal i després Ona Nova, la primera emissió radiofò- 
nica municipal de l'Ajuntament de Tarragona, precedent de Tarragona 
Ràdio. 

En premsa ha treballat des del 1984 per a E/ Periódico (pàgines de 
Tarragona eCatalunya Nova), el Diari de Barcelona, el Diari de Tarrago- 
na —on fa també opinió— (1991-92), el diari Catalunya Sud (1986-87) 
—alternativa progressista de la demarcació al Diari de Tarragona— i El 
País. En televisió l'any 1982 presenta el primer programa informatiu 
descentralitzat per demarcacions a TVE, 4ra, Tarragona, des dels estudis 
de Miramar de Barcelona (1982—1983). Col-labora en les emissions de la 


17 


Distinció Maria Antònia Ferrer 2009 


Televisió Municipal de Tarragona i, de 1988 a 1992, és delegada i corres- 
ponsal de TVE a Tarragona. Aquesta delegació permanent de televisió és 
la primera existent a la ciutat. 

El 1993 deixa la corresponsalia d'E/ País per organitzar i posar en 
marxa a la URV el Gabinet de Comunicació. Ha estat cap del Gabinet 
de Comunicació amb els rectors Joan Martí i Castell i Lluís Arola, fins 
a l'any 2002. Va participar en l'elaboració del I Pla de comunicació de la 
URV. Actualment continua treballant-hi, en les àrees de Comunicació 
Interna i Periodisme Digital. 

Quant a la formació, va estudiar a la universitat tres cursos de Psi- 
cologia, els dos primers cursos comuns de Filosofia i Lletres a la delega- 
ció de Tarragona de la UB, i el tercer curs a la UB (1972-1975). En ple 
exercici professional com a periodista, va estudiar dos cursos de Periodis- 
me a la Facultat de Ciències de la Informació de la UAB (1984-86). 'Té 
el diploma de Gestió Integral de la Comunicació a les Organitzacions 
(2003) de la UB virtual (300 h) i ha assistit a cursos, seminaris i jornades 
de comunicació. 

Obté el certificat de coneixements de llengua catalana (nivell C) de 
la Junta Permanent de Català (1982) i,el mateix any, el nivell D en llen- 
gua francesa de l'Escola Oficial d'Idiomes i el diploma d'Estudis Fran- 
cesos de la Universitat de Tolosa Le Mirail. 

La força de la vida 


Berta Ramos 


10 de març de 2009 


Agraeixo de manera sincera al jurat la seva generositat en atorgar-me 
aquest premi, que en absolut no m'esperava i ha estat una sorpresa agra- 
dable. Em satisfà, especialment, que me l'hagin concedit persones amb 
les quals treballo cada dia en aquesta casa, i que m'han mirat amb bons 
ulls. Francament no crec que hagi fet res d'especial, he fet el que m'ha 
sortit de dins, el que ha fet molta gent que potser mai rebran un premi. 
Jo he estat afortunada. Moltes gràcies. 

El passat sempre torna, i en el meu cas ha tornat amb la recuperació 
de la memòria democràtica o històrica, que fan a la ciutat l'Arxiu mu- 
nicipal i una professora d'Història d'aquesta casa. Recordaré breument 
aquells temps des del punt de vista d'una dona jove, que jo era llavors. 

Em refereixo al passat de quan jo tenia l'edat dels alumnes que sou 
en aquesta sala, des dels 19 quan era estudiant, l'any 1972, als 28 anys, 
etapa que he de reconèixer que per la seva intensitat, ha marcat molt la 
meva vida i les actituds posteriors, tot i que no n'he estat conscient ple- 
nament fins fa poc temps. 

Vam viure moments polítics decisius, just abans i després de la mort 
de Franco, l'any 1975. I els estudiants de la Universitat, la nostra Univer- 
sitat, llavors la Divisió Universitària del Camp de Tarragona de la UB de 
la plaça Imperial Tàrraco, hi participaven plenament. Els motius de les 

assemblees i vagues eren majoritàriament extraacadèmics: reivindicació 
de les llibertats democràtiques, solidaritat amb treballadors d'una em- 
presa o vagues generals contra el règim. 

S'estava fent una transició a la democràcia, es buscaven nous ca- 
mins, semblava que tot fos obert. On s'arribaria, en la transformació de la 
societat, cap a una societat més justa2 La política llavors era il'lusionadora, 
sobretot quan es viu des de la joventut, radical i optimista en el meu cas. 
Després de la sequera franquista, la ciutadania estaba àvida d'alternatives 
polítiques i tots els mítings s'omplien. Els partits polítics d'esquerra es 
van fer poderosos, si es volia militar en un partit polític n'hi havia per 
triar i remenar, fins a la fragmentació. Segur que molts de vosaltres de la 
mateixa generació que jo recordareu aquells temps. 

Jo buscava, com molts, una alternativa global a la societat i creia 
fermament en una utopia, la societat sense classes. Vaig començar a mi- 
litar en el Partit del Treball d'Espanya (després seria de Catalunya). Les 
dones constituien un sector que s'havia d'emancipar, sense elles no era 
possible canviar la societat. Demanàvem igualtat en general davant la 
llei, una llei de divorci, la despenalització de l'adulteri i de l'avortament, 
dret al treball remunerat fora de casa, a la contracepció, a un paper actiu 
en la societat i en la política, entre moltíssimes altres coses. Ens emmira- 
llàvem en els drets que havien tingut les dones en la Segona República. 

Així, després d'assistir a les Jornades Catalanes de la Dona al Pa- 
ranimf de la UB l'any 1976, vaig començar a treballar a Tarragona i als 
barris com a activista entre les dones. Crec que les que vam participar en 
aquestes Jornades (o almenys jo), importants des del punt de vista histò- 
ric com a punt de partida del rellançament del moviment feminista, no 
nérem en absolut conscients, èrem allí d'una forma espontània, empeses 
per la lògica, perquè el que demanàvem era natural. 

En la meva vida vaig ser molt radical i quan vaig començar a mi- 
litar activament en la política, amb les dones, m'hi vaig dedicar a temps 
complet. Vaig deixar Psicologia a tercer curs a Barcelona, vaig tornar a la 
ciutat i em vaig posar a treballar en una fàbrica tèxtil de tendes de cam- 
panya, al costat de la mítica fàbrica Seidensticer, on hi havia un nucli 
molt potent de dones sindicalistes, i vaig anar a viure al barri de Bona- 
vista. Jo m'acabava de casar, Jordi i jo compartíem el mateix projecte, i a 
Bonavista érem los catalanesx del carrer 23. 

A l'Associació Catalana de la Dona, des d'on vam treballar molt 
activament, vaig estar amb Àngels Garcia, Paqui Díaz, Angeles Prieto, 
Montserrat Tifiena, Reyes Sànchez i M. José Ripoll. 

D'aquella època recordo amb afecte dos gestos dels meus pares, que 
van veure com jo truncava les meves pròpies expectatives naturals i el que 
ells volien per a mi, que acabés la carrera i que treballés en la meva pro- 
fessió. Abans de casar-me, de marxar de casa, jo ja treballava a la fàbrica 
tèxtil i entrava a les 6 del matí. La meva mare em preparava la carma- 
nyola amb el menjar, i el meu pare, un petit empresari, m'acompanyava 
amb el cotxe fins a les portes de la fàbrica Molts anys després he valorat 
aquests gestos com els d'uns pares que, tot i no estar d'acord amb el que 
feia, no volien perdre el contacte amb mi. 

Vaig viure, doncs, aquella època amb molta força, amb alegries i 
desencisos. La ideologia franquista havia arrelat fortament en la men- 
talitat de les dones i era difícil, si no impossible, capgirar-la com un 
mitjó amb la urgència que una persona jove com jo esperaba, desitjava. 
Ha costat molts i molts anys arribar on som ara, a canviar el pensament 
predominant en la societat respecte del paper que juguem i hem de jugar 
les dones. 

Per això vull compartir aquest premi amb tots aquells companys i 
companyes que vaig tenir, que es van lliurar en cos i ànima a una causa 
de manera absolutament desinteressada i que no esperaven cap butaca 
política a canvi. Parlo dels qui es van jugar la vida i van morir per fer una 
pintada, o per una bala perduda de les forces de l'ordre, dels qui van ser 
a la presó, i d'altres que van fer sacrificis personals menors, si es compara 
amb la pèrdua de la vida o la presó: aquells qui arrossegaven criatures 
petites, perquè no tenien amb qui deixar-les, a hores intempestives per 
tot el territori català per celebrar inacabables reunions polítiques, els qui 
van posar la causa política per davant d'una relació afectiva o aquells qui, 
acabada la transició, van quedar endeutats personalment per crèdits que 
havien demanat per finançar la causa. 

Vull recordar també, de tota aquella època, companyes que treba- 
llaven des d'altres opcions polítiques i que després ens hem trobat totes 
plegades a la Universitat: Esther Forgas, Charo Romano, Alícia Pasca i 
Rosa Queralt, del Bloc Feminista. 

Precisament a través de l'activisme dels nostres drets, entro en con- 
tacte amb el món de la ràdio, amb Ràdio Tarragona, on començo a fer 
de periodista. Comença una etapa de recuperar la meva vida personal 
i començar una professió. El primer programa que faig és dLa mujer, 
hoy., dins el programa C/4ò de Ja Radio, del periodista Pedro Barrachina, 
que és qui me'n dóna l'oportunitat, i on es tracten temes d'actualitat del 
moment des d'una perspectiva progressista. Adapto biografies de dones 
il'lustres al mitjà radiofònic. 

En definitiva, passo de ser una actora política a ser espectadora de 
la realitat i de la política des del periodisme, feina que m'ha apassionat 
sempre des que la vaig descobrir, i que té llums i ombres. 

Letapa en què treballo de corresponsal de TVE (1988-1992) em 
resulta especialment atraient des del punt de vista de l'actualitat al nostre 
territori. He d'informar sobre el segon atemptat d'ETA al ract de Rep- 
sol, sobre el tancament de la primera central nuclear, Vandellòs Í arran 
de l'accident, de la implantació del Parc Bush (Port Aventura) enmig del 
polèmic procés de segregació de Vila-seca i Salou, de la lluita dels page- 
sos en la crisi de l'avellana i de la mobilització important dels anti-Pla de 
residus, que s'organitzen contra la construcció d'un abocador de residus 
industrials a Forès, a la Conca de Barberà. 

Sent periodista, com a dona de la meva generació he viscut mala- 
ment, amb sentiment de culpa, la dicotomia entre atendre el meu fill i la 
meva feina, sense horaris i inclosos caps de semana. No descobreixo res 
de nou, és un sentiment compartit per moltes de nosaltres. Sóc una més 
de la llista. 

El 1993 entro a la Universitat, de la mà del rector Joan Martí i Cas- 
tell, a posar en marxa i organitzar el Gabinet de Comunicació. Els nou 
anys en què vaig ser cap del Gabinet van ser de molt treball i d'entusiasme 
per a la URV que s'havia creat i que creixia. Al principi la situació econò- 
mica, derivada dels traspassos no ben valorats de la UB a la URV, i després 
la sempre baixa ràtio de PAS/PDI, han fet necessari durant molts anys 
el voluntarisme del personal d'administració i serveis, del meu col-lectiu. 
Col'lectiu en què sempre, abans i ara, m'hi he trobat molt a gust i hi he 
tingut i tinc companys excel'lents i molt bons professionals. 

Respecte a la Universitat, l'expectació dels mitjans de comunicació 
és màxima, la integren ràpidament en la realitat noticiable del territori i 

són uns bons clients del Gabinet: donen molta feina. Són temps de dinà- 
miques perverses, on molts problemes interns de la Universitat s'airegen 
i es dirimeixen als diaris, i on hi ha moltes veus que volen representar la 
Universitat, però no interpreten la mateixa peça. També són els anys en 
què al Gabinet treballem per aconseguir que la Universitat tingui mitjans 
d'informació propis. Però durant els quatre primers anys treballo en so- 
litari, amb una persona de suport administratiu compartida amb un altre 
departament. L'any 1997 s'hi incorpora la periodista Cinta Bellmunt, 
primer a mitja jornada i més tard a jornada completa, sense la qual hauria 
estat impossible arribar a tot i a la qual estaré sempre agraida per la seva 
dedicació i les seves qualitats. 

De tot aquell temps dos fets van ser difícils des del punt de vista 
de la comunicació, fruit de conflictes interns: l'any 1998 es produeix una 
crisi en el si de l'equip rectoral, per divergències en la forma de governar 
la Universitat, que desemboca en la convocatòria d'unes eleccions antici- 
pades. Aquestes crisis són de molt mal explicar a l'exterior. Poc després, 
el mateix any es gesta la crisi de la llengua als exàmens de la selectivitat, 
durant la qual la URV es veurà immersa en un remolí mediàtic impara- 
ble que dura tres anys, enmig del pimpampum dels diaris i ràdios més 
ràncies de l'Estat. Aquesta última experiència és dura, especialment per 
al rector, Lluís Arola i per al coordinador de les PAU, Joan Igual, que 
són processats penalment i justament absolts l'any 2001. Al Gabinet en- 
carem aquesta crisi de comunicació sense cap mena de suport extra, ni 
humà ni de pressupost per a accions extraordinàries. 

La Universitat ha canviat molt afortunadament en aquests anys, i 
una de les coses que observo, amb més enveja, és que avui les dones que 
tenen responsabilitats o simplement són tècniques altament qualificades 
gaudeixen amb normalitat de les baixes maternals o de les reduccions de 
jornada mentre crien els seus fills. Per sort, la mentalitat ha canviat, està 
ben vist que ho facin. Aquest és un gran pas, ja no cal patir per haver de 
prendre decisions excloents. 

l ja que hem parlat de la feina, de la vida vull referir-me a una expe- 
riència intensa que he tingut en els últims anys. Una vivència comuna a 
moltes persones, especialmente les dones, que assumim majoritàriament 
el paper de cura i de companyia dels pares grans. Els meus pares, com 
molts, van tenir mala sort amb la salut, i la seva vellesa no va ser fàcil. He 

estat anys dedicada amb intensitat a ells i sé que és molt dur, comporta 
una renúncia personal i un desgast psicològic importants. És fa per amor, 
perquè és un deure i perquè tots passarem per la mateixa etapa. Segu- 
rament aquí hi ha persones que es troben en la mateixa situació, les vull 
animar i dir que en cada moment sabem on hem de ser, si ens preguntem 
a nosaltres mateixes, que els períodes de la vida no tornen i que cal saber 
jugar bé. 

Vull acabar també encoratjant totes les dones a creure en elles ma- 
teixes i a treballar per aconseguir el que volen. Això que dic pot semblar 
sobrer, però crec que és fonamental aconseguir la confiança permanent 
en nosaltres mateixes, perquè és la clau de l'èxit del que ens proposem en 
el futur. És la millor base perquè el Pla d'igualtat de què ens hem dotat 
sigui útil i l'Observatori de la Igualtat pugui reeixir en la seva tasca. 

Moltes gràcies. Us dedico el premi a totes vosaltresi 

La situació de les dones 
i els homes a la universitat: 
necessitat de polítiques d'igualtat 


Inma Pastor 


El curs 2007—2008 ha estat el primer en què ha començat a funcionar 
l'Observatori de la Igualtat de la URV i, sobretot, ha estat el primer curs 
en què la nostra Universitat ha donat llum verda a la implantació del pri- 
mer Pla d'Igualtat per raó de gènere, el primer pla d'igualtat entre homes 
i dones. Crec que el fet és prou novedós perquè em permeteu compartir 
amb vosaltres algunes reflexions i, sobretot, la satisfacció de pensar que 
aquest pla ens permetrà tenir una universitat de més qualitat. 


Les dones a la universitat 


A la universitat pública espanyola, en el curs 2005—2006 el percentatge 
de dones és del 36,596, mentre que el d'homes és del 63,496. Si es desa- 
greguen per categories, aquestes dades mostren una realitat diferent, ja 
que en el cos de càtedres d'universitats elles només representen un escàs 
1396. Si relacionem la quantitat de dones i homes catedràtics amb els 
titulars, resulten unes dades que il'lustren bé la realitat: entre les dones, 
per cada catedràtica trobem 8,4 dones titulars, tanmateix, entre els ho- 

mes trobem un catedràtic per cada 2,3 homes titulars. Í això en un mo- 
ment en què la quantitat de noies supera la quantitat de nois tant entre 
l'alumnat matriculat a totes les universitats com entre l'alumnat titulat. 
I això és així per a l'alumnat des de finals dels anys vuitanta. Les dades 
ens diuen, doncs, que tenim moltes noies entre l'alumnat i entre els que 
aconsegueixen títols universitaris. En el moment d'entrar a formar part 
del personal científic de les universitats tenim un 5096 de cada sexe, en 
un segon moment de carrera professional tenim un 6396 d'homes i en la 
cúspide de la carrera professional, és a dir com a catedràtics, tenim un 
8706 d'homes. Com veieu, en algun moment d'aquest camí hem perdut 
—podríem dir cexpulsat— les dones de les institucions científiques. El 
mateix o agreujat passa en àmbits professionals no universitaris, però 
això no és cap consol. 

En el cas de la URV la situació es reprodueix, tot i que les dades 
són una mica més favorables a les dones, ja que en aquests moments 
tenim un 4096 de dones en tot el PDI i gairebé un 2006 en el col lectiu 
de catedràtics. 

Alguna dada més per dibuixar l'escenari en què hem d'actuar: en la 
dècada dels vuitanta es van incorporar, en el conjunt de les universitats 
espanyoles, 1.300 homes més que dones i, en la dècada dels noranta, mo- 
ment de màxima expansió de les universitats, s'hi van incorporar 2.500 
homes més que dones. 

Aquestes dades es mantenen constants en el temps, ja que, tot i 
que ha augmentat el nombre de dones en el cos de titulars, ho ha fet per 
sota del nombre d'homes i, a més a més, no ha augmentat proporcional- 
ment el pes de les catedràtiques. Dit d'una altra manera: entre el curs 
1985-1986 i el curs 2005—2006, el percentatge de dones a la universitat 
espanyola ha augmentat del 2596 al 3606, però el percentatge de catedrà- 
tiques només ha variat del 706 al 1306. 

És a dir, si la realitat funcionés de forma enaturals (entre cometes) 
o, en la terminologia que és habitual a la universitat, si la realitat funcio- 
nés meritocràticament, el curs 2005—2006 hauríem d'haver tingut, en el 
conjunt de les universitats públiques espanyoles, un 1806 de dones cate- 
dràtiques, però la dada real és del 1396. Què ens mostra aixòP 

Dues coses que vull destacar: d'una banda, que no podem confiar 
que el pas del temps de forma natural arregli la situació de les dones. El 

temps per si sol no farà més que reproduir una situació en què moltes 
dones no veuen totalment reconeguda la seva feina. D'altra banda, les 
dades ens mostren que, tot i la progressiva incorporació de més dones 
a les diferents activitats professionals, les organitzacions, la societat en 
general, funciona generant un biaix de gènere que afavoreix els homes. 


Les polítiques d'igualtat a les universitats 


Davant de realitats tan constants i consolidades, si no es prenen mesures 
—polítiques, socials, legals o del tipus de que sigui—, la realitat, per de- 
fecte, funciona de manera que s'atorga més valor a allò que fan els homes. 
És aquí on entren i prenen sentit les polítiques d'igualtat entre homes i 
dones, polítiques decidides que assegurin que no perdem el capital humà 
femení que estem formant. 

La revisió que reclamem des de la mirada de les dones ha estat 
anomenada la ddesgeneraciós de la ciència. Tot i ser un barbarisme en la 
nostra llengua (no ho és en anglès, idioma en què neix aquesta reivindi- 
cació de la revisió de la ciència), aquesta expressió planteja la necessitat 
de revisar el coneixement científic que s'està produint per tal d'assegurar- 
nos que allò que se'ns presenta com a veritat científica ho és, realment, 
tant per a homes com per a dones, i recull la realitat dels uns i de les 
altres. 

La ciència ha estat majoritàriament en mans dels homes i ha igno- 
rat, la majoria de vegades, les aportacions de les dones o ha discriminat, 
en altres molts casos, les mateixes dones. 

Però convençuts i convençudes d'aquest objectiu de revisar i fer una 
ciència millor, ens queda el més difícil: fer-ho. Com podem fer ciència 
adesgeneradavè Com podem fer ciència sense biaix de gènereP 

Els EUA han liderat els estudis de gènere a les universitats i també 
han estat els primers a prendre mesures per estimular la incorporació 
de les dones a les ciències, conscients que fins fa molt poc han estat en 
minoria o excloses d'algunes àrees científiques. La UE fa anys que dedica 
esforços a analitzar els processos de discriminació que es produeixen i a 
fer propostes concretes de polítiques de gènere a les institucions cientí- 
fiques. 

Diverses iniciatives, relativament recents, han impulsat les políti- 
ques per promoure la igualtat a les institucions científiques: 

El 1994 quinze professores de la Facultat de Ciències del MIT 
(Massachussets Institute of Technology) van elaborar un informe que 
demostrava la discriminació que patien les dones investigadores respec- 
te als homes, discriminació que es constatava en els espais, els recur- 
sos econòmics per a la recerca, els salaris i l'estatus de què gaudien. Les 
evidències eren tantes que es va crear un comitè per reparar i evitar les 
desigualtats. 

L'any 1998 va ser la Direcció General d'Investigació de la UE la 
que va crear una comissió per elaborar un informe sobre ciència i gènere 
i recomanar polítiques en matèria d'igualtat entre homes i dones. Aquell 
informe és l'informe ETAN i va donar peu a un seguit de mesures, ini- 
ciatives i resolucions per part del Parlament Europeu. 

La darrera resolució d'aquesta institució sobre la temàtica dones i 
ciències té data de 21 de maig de 2008. En aquesta resolució es recullen 
totes les evidències mostrades pels múltiples informes i estudis realitzats 
i es recorda, entre d'altres coses: 


se. que el percentatge de dones en els nivells acadèmics superiors 
habitualment és inferior al 2096 i els homes tenen tres vegades 
més possibilitats que les dones d'obtenir càtedres, 


e. que si bé uns procediments d'avaluació i de promoció transpa- 
rents i justos són instruments necessaris, no són suficients per 
si mateixos per equilibrar el nombre d'homes i dones que es 
troben en càrrecs elevats. 

El Parlament Europeu, en aquesta resolució, fa una sèrie d'observa- 

cions i demandes, d'entre les quals podem destacar-ne dues: 


e — observa que els criteris habituals per avaluar l'excellència no 
són neutrals respecte al gènere, i 


e — demana a la Comissió Europea i als estats membres que a l'ho- 
ra d'identificar la investigació d'excel'lència tinguin en compte 
les diferències entre les carreres científiques d'ells i d'elles. 

Tota la resta de recomanacions que fa el Parlament Europeu són 

accions d'una política clarament decidida a promoure la igualtat activa 
en les institucions científiques i les universitats. 

La igualtat a la URV 


Moltes d'aquestes recomanacions coincideixen amb les mesures que el 
Pla d'Igualtat 2007—2010 de la URV preveu desenvolupar i que hem 


articulat en cinc eixos d'actuació: 


Primer eix: Diagnosi i visibilització del sexisme, sensibilització 
i creació d'un estat d'opinió. 

Amb aquest conjunt de mesures es tracta de donar a conèixer 
una situació (la desigualtat entre homes i dones) que molta gent 
creu superada. De fet, totes les generacions de dones consideren 
que la desigualtat respecte als homes és una realitat superada 
per la generació de les seves mares. La sorpresa és que aquesta 
creença és errònia. Cal, doncs, continuar fent visible les noves 
formes de la desigualtat. 


Segon eix: L'accés en igualtat de condicions al treball i la pro- 
moció professional. Organització de les condicions del treball 
amb perspectiva de gènere. 

Els estudis realitzats mostren, com he apuntat abans, que un 
nombre excessivament elevat de dones abandona la carrera ci- 
entífica amb el pas dels anys. És l'anomenat model ade cano- 
nada que gotejas o ecanonada foradadax. Cal, doncs, intervenir 
per promoure que les dones (formades i preparades professio- 
nalment) continuiin amb els seus projectes professionals. 


Tercer eix: La URV, institució compromesa amb l'equitat de gè- 
nere. 

La URV se suma a la Unió Europea en considerar que cal un 
elevat compromís institucional per assolir la igualtat entre ho- 
mes i dones. 


Quart eix: Promoció de la perspectiva de gènere en la docència 
i la recerca. 

En la línia que marca la Unió Europea, es constata que perdu- 
ren els estereotips relatius al gènere en els sistemes educatius i 
es considera imprescindible revisar els materials docents que 
es fan servir i la formació del col-lectiu de docents en aquest 
àmbit. 

"Cinquè eix: Gènere i ciència a la URV. 
Es important animar les joves a desenvolupar carreres cientí- 
fiques, i per això necessitem mesures que eliminin les barreres, 
com l'escàs finançament dels projectes, que es poden trobar en 
el camí. 


. Sisè eix: Representació equilibrada en els diferents òrgans i ni- 
vells de presa de decisions. 
Les mesures previstes en aquest eix busquen afavorir la pre- 
sència de dones en els llocs superiors de responsabilitats en les 
universitats per assegurar-nos que compartiran amb els homes 
els espais i moments de presa de decisions. 


Els darrers i molt recents anys, tant a l'Estat espanyol com a Ca- 
talunya, s'ha produit un increment de la sensibilitat davant el fet de la 
discriminació i les causes de la desigualtat entre homes i dones. Aquesta 
sensibilitat ha anat en la direcció de reconèixer la mateixa realitat de la 
discriminació i voler fer-li front. 

Cal destacar la feina ben feta per la URV, que, ja l'any 2005, assu- 
meix la necessitat de diagnosticar la realitat d'homes i dones a la Univer- 
sitat i impulsa un estudi per als tres col'lectius que la integren: PDI, PAS 
i alumnat. Fruit d'aquell estudi, es constata la realitat de la desigualtat 
entre homes i dones, es decideix treballar per eliminar-la i s'elabora el 
primer Pla d'Igualtat de la URV, que va ser aprovat pel Claustre de la 
Universitat el 24 de maig de 2007. Aquest Pla és, doncs, el símbol i la 
materialitat del compromís de la Universitat amb una realitat que vol 
transformar. Es fa realitat així el que diu l'Estatut de la URV (Decret 
202/2003, de 26 d'agost), concretament l'article 4: La Universitat es 
regeix pels principis d'autonomia, llibertat, democràcia, justícia, igualtat i 
no-discriminació, independència i pluralitat. La comunitat universitària, 
i en especial els òrgans de govern de la Universitat, han de donar plena 
efectivitat a aquests principis.v 

La creació de l'Observatori de la Igualtat, que en aquests moments 
jo dirigeixo, mostra el compromís de la URV amb el repte de la no- 
discriminació. Ara es tracta de sumar esforços i voluntats per fer realitat 

objectiu de la igualtat entre dones i homes. L'Observatori impulsarà la 
feina dins la Universitat, però fora d'aquí la feina és molta també. 

Quaderns de la Igualtat és una iniciativa de l'Obser- 
vatori de la Igualtat de la Universitat Rovira i Virgi- 
li. Aquesta publicació representa la materialització de 
diverses mesures previstes al Pla d'igualtat de la URV 
(2007-2010), en què es plasma el compromís de la 
Universitat amb els valors de la igualtat i la no-discri- 
minació. Quaderns de la Igualtat vol ser un espai que 
serveixi per difondre l'activitat investigadora en matè- 
ria de polítiques d'igualtat per raó de gènere i aspira a 
facilitar a la comunitat acadèmica i científica una nova 
eina al servei de la transferència de coneixement sobre 
dones i feminisme. 

